কুমিল্লার দেবিদ্বারে নারী শিক্ষার অগ্রদূত জায়েদা খাতুন (১১০) মৃত্যুবরণ করেছেন। (ইন্না লিল্লাহি ওয়া ইন্না ইলাইহি রাজিউন)। তিনি বার্ধক্যজনিত কারণে পৌর এলাকার নিজ গ্রাম বারেরা মোল্লাবাড়িতে মৃত্যুবরণ করেন। জায়েদা খাতুন কুমিল্লার প্রাচীন বিদ্যাপীঠ দেবিদ্বার রেয়াজ উদ্দিন মডেল পাইলট উচ্চ বিদ্যালয় প্রতিষ্ঠাকালীন পরিচালনা পর্ষদ সদস্য গফুর মোল্লার স্ত্রী। গতকাল বারেরা মোল্লাবাড়ি জামে মসজিদ প্রাঙ্গণে জানাজা শেষে পারিবারিক কবরস্থানে দাফন করা হয়।